Ind vs Aus India Can Create History if they win the Adelaide test Kohli and Company Break 86 years old Record Jagran Special
चौथे दिन का खेल खत्म होने तक ऑस्ट्रेलिया ने चार विकेट के नुकसान पर 104 रन बना लिए। शॉन मार्श 31 और ट्रेविस हेड 11 रन बनाकर क्रीज़ पर मौजूद रहे।
नई दिल्ली, [जागरण स्पेशल]। भारत और ऑस्ट्रेलिया के बीच एडिलेड में खेले जा रहे पहले टेस्ट मैच पर कोहली एंड कंपनी ने शिकंज़ा कस लिया है। इस मैच को जीतने के लिए भारत को अब छह विकेट की दरकार है। वहीं ऑस्ट्रेलियाई टीम को जीत हासिल करने के लिए 219 रन बनाने हैं। चौथे दिन का खेल खत्म होने तक ऑस्ट्रेलिया ने चार विकेट के नुकसान पर 104 रन बना लिए। शॉन मार्श 31 और ट्रेविस हेड 11 रन बनाकर क्रीज़ पर मौजूद रहे। टीम इंडिया अगर सोमवार को छह विकेट लेकर इस टेस्ट को जीत लेती है तो कोहली एंड कंपनी इतिहास रच देगी। भारत की इस जीत के साथ ही 86 सालों से चला आ रहा एक सिलसिला भी टूूट जाएगा।
बदलेगा 86 सालों का इतिहास!
अगर भारतीय टीम एडिलेड में जीत हासिल कर वहां तिरंगा लहरा देगी, तो इस जीत के साथथ ही पिछले 86 सालों से चला आ रहा एक सिलसिला भी टूट जाएगा। भारत ने 86 साल पहले 1932 मेंं अपना पहला टेस्ट मैच खेला था। 1932 से लेकर अभी तक कोई भी भारतीय टीम जब-जब भी ऑस्ट्रेलिया के दौरे पर गई है, वो इस सीरीज़ का पहला टेस्ट जीतने में नाकाम रही है। वो मुकाबले या तो ड्रॉ रहे हैं या फिर उनमें भारत को हार का सामना करना पड़ा है।
एडिलेड जीतते ही विराट कोहली पहले ऐसे भारतीय कप्तान बन जाएंगे जिनकी टीम ने ऑस्ट्रेलिया की धरती पर उन्हीं से टेस्ट सीरीज़ का पहला मैच जीता हो।
— VVS Laxman (@VVSLaxman281) 9 दिसंबर 2018
भारतीय टीम का ये ऑस्ट्रेलिया का 12वां दौरा है। इससे पहले जब भी टीम इंडिया ने ऑस्ट्रेलिया का दौरा किया है, वो कभी भी टेस्ट सीरीज का पहला मैच नहीं जीत सकी। भारत के ऑस्ट्रेलिया दौरे की बात करें तो टीम इंडिया ने यहां पर एक भी टेस्ट सीरीज में जीत हासिल नहीं की है। ऑस्ट्रेलिया में दोनों देशों के बीच अब तक कुल 11 सीरीज खेली गई है जिसमें से 8 ऑस्ट्रेलिया ने जीती हैं और तीन ड्रॉ रही। ऑस्ट्रेलिया में दोनों देशों के बीच कुल 44 टेस्ट मैच खेले गए हैं जिसमें कंगारू टीम ने 28 मैचों में जीत दर्ज की जबकि भारत को सिर्फ पांच मैचों में जीत मिली है। 11 टेस्ट मैच ड्रॉ रहे हैं।
चलिए आपको बताते हैं भारत के पिछले ऑस्ट्रेलियाई दौरे के पहले मैच का इतिहास।
ऐसा रहा है इतिहास (पहला मैच का परिणाण- भारत के ऑस्ट्रेलिया दौरे पर)
12वां दौरा- 2018- भारत बनाम ऑस्ट्रेलिया- भारत को जीत के लिए चाहिए छह विकेट
# India will won first test of series first time in Australia
# India on the verge to win first test
# बदलेगा 86 सालों का इतिहास